Johan Strömberg (kansanedustaja)

Johannes (Johan) Strömberg (27. elokuuta 1868 Lapinjärvi – 11. maaliskuuta 1952 Lapinjärvi) oli suomalainen maanviljelijä ja Ruotsalaisen kansanpuolueen kansanedustaja.

Strömbergin vanhemmat olivat maanviljelijä Herman Strömberg ja Lena Stina Karlsdotter. Hän kävi kansakoulun ja toimi maanviljelijänä Lapinjärvellä vuodesta 1887 alkaen.  

Strömberg oli kansanedustajana 1909–1910 ja 1911–1917 edustaen Uudenmaan läänin vaalipiiriä. Hän oli myös Lapinjärven kunnanvaltuuston ja kunnallislautakunnan jäsenenä.

Johan Strömberg oli naimisissa vuodesta 1891 Amalia Johansdotterin kanssa.

Lähteet 

Kansanedustajat
Suomen ruotsalaisen kansanpuolueen poliitikot‎
Lapinjärven kunnanvaltuutetut
Uudenmaan vaalipiiri
Vuonna 1868 syntyneet
Vuonna 1952 kuolleet